钦定古今图书集成/方舆汇编/职方典/第1222卷 > 岳州府学校考 府县志合载
## 钦定古今图书集成/方舆汇编/职方典/第1222卷 > 岳州府学校考 府县志合载

本府。〈巴陵县附郭。〉

岳州府儒学　在府东南。“宋治平中，知岳州军事赵尚之创立。明洪武末，始新明伦堂。正统中，知府易善更创四斋及号舍。成化中，知府吴节重新之。” 西斋后为博士廨、东西厨，南为射圃、观德亭、神厨。嘉靖中，知府李镜捐学后洗牲池，易卫使杨玺地益之。为台墀、路级、门亭，并造乐器库，创建学仓，规制始备。明末寇毁，仅存正殿、戟门、明伦堂。

皇清康熙十九年，督学蒋永修、姚淳焘、粮道赵廷标。

知府李遇时相继修葺

天岳书院　在郡城

巴陵县儒学　在县署西南。明洪武初，知县郎子文创。九年，降府为州、县，与学并省。又五年，复改府，仍建学故址。宣德间，知县狄成创。成化“中，知府吴节、戴濬、嘉靖中，知县江满相继创建庙殿、射圃、明伦堂。” 明末寇毁。

皇清康熙十九年，御史韩世琦、学政蒋永修捐俸修。

葺

精忠书院　，未载处所。

外州县

临湘县儒学　在县西南。明洪武十九年，知县马杰始因故址创立庙学。天顺二年，知县齐和、成化十一年，知府吴节、知县邓荣，二十一年，知府李镜、知县李殷，相继更新殿庑，拓修泮池。嘉靖中，知县邹冈、张璠、尹仲义，重建“敬一亭，移建殿于讲堂之址，而以庙址为两庑，迁明伦堂于庙之左。为外泮池，为戟门，为棂星” 门，左右为两庑，为刑牲所。万历中，知县张明儒凿内泮池，池上为亭，为台榭，重建明伦堂，修兴起“斯文坊。” 明末兵火，殿庑倾颓。

皇清康熙二十二年，知县陈澄度倡众“捐修。”二十四

年，知县杨敬儒详请督学姚淳焘捐俸倡修，规制始备。

人文书院　在南关外

社学　在县西

学田　明万历三十二年，奉分巡道周给发赎银到县，置买王禾里民崔式田种五十三亩，又昔年教官自置云溪田三十七亩，丁家坊田六亩八分，黄泥湾田三亩四分，共田一顷二分，兵火之后，佃逃田荒。

皇清康熙二十一年，开垦田九十六亩八分，照“六年”

起科部例于二十七年应纳租饷，所收租谷俱系支给贫生。其钱粮在民赋内一体当差，实荒田三亩四分。

华容县儒学　在县治南。宋嘉定间创。明洪武初，教谕杨贯道“迁于旧灵顺庙地。正统中，知县杨𬭼重创。成化间知县许杰、弘治中知府张举、知县王干、嘉靖中知县张真、教谕王伯麒、副使孙宏轼、知县曾礼、教谕杨岳并署巴陵县丞周霄，相继增饰门舍，重创庙庭，及建造明伦堂、祭器库、敬一亭。戟门左有义路，门右” 有神厨、宰牲房及洗牲池、棂星门、射圃、尊经阁号舍，更创二斋，并修庙庑，规制宏备。嗣后日久毁坏。隆庆二年，教谕刘元相移儒学门于后十五武，甃砖夹庙学为二坊。五年，知府孙梦豸、知县李奇重议修葺。万历四年，知县田大年大加修饬。三十一年，知县王绪、三十八年，知县李云阶相继新之。“东《山草堂　》” ，未详处所。

“伯始书堂　” 相传汉胡广读书处。

社学三　一在县西南，一在宁福乡，一在太平乡，今废。

学田　并地一百二十一亩，岁收租一百石有奇，地租二两有奇。

平江县儒学　在治东百步。宋县令晁达吉建。元末毁于兵。明洪武初，知县刘顺重建。弘治中，教谕姜元“泽、嘉靖中，御史顾璘、佥事鲍象贤相继重建。” 明伦堂、两廊、敬一亭、戟门、棂星门。后悉毁于兵，知县许国璠“倡众捐资，正议修建。” 阳坪书院　在县凤栖乡。宋儒吴雄从朱游，建书院四十九间讲学。今址犹存。

社学四　一在东奉真观西，税课局址，一北步岭，一故县乡，一凤栖乡。

《大诰》学三　。一在县北，诸生梅玉章创；一在凤栖乡，诸生胡尚礼创；一在故县乡，诸生田阜升创。

澧州儒学　在州城南一里。创于宋。元至元间，火毁。明洪武初，知府史希贤复建。庙后明伦堂，左右两庑并翼以三斋，旧名“存诚” 、“育才” 、“进德” 及棂星门、戟门渐次修葺。嘉靖中，刘廷诰改为兴。

诗、立“礼成乐” ，并建尊经阁于明伦堂后。明末寇毁。

皇清康熙二十二年，学正孟安齐、训导胡时敏捐资。

倡众鼎新殿庑门墙，规制始备。

车渚书院　在州东三十里。晋车应“《囊萤》读书处。”

文山书院　在州治。唐李群玉“读书处。”

怀德书院　在州署东

溪东书院　在州东一里。宋范仲淹游此。元立书院以祀，明正德中修。

《读书堂　》《范仲淹读书处》。

延光书院　：在《津市》后，汤调鼎建。

道溪书院　在州西南七十里。元刘士美创。社学　有三，一在州城内，一在嘉山村，一在同山村。今俱废。

石门县儒学　在县署东。明洪武四年，县丞刘澄修。弘治间，知县周邦改创长溪之北，即社稷坛址。嘉靖间，迁县西南故朝真观。学门临大江，江埂创楼，曰“文明庙。” 后为明伦堂，左右两斋，东南二门。敬一亭在明伦堂后。明末寇毁。

皇清顺治八年，知县魏绍方择地创建“正殿、戟门两。”

庑、以及明伦堂、棂星门、

社学　原在县西，即《税课司》旧址。

慈利县儒学　“在县右四十步。元至正兵燹。明洪武初，从永泰街徙十三都。丙辰，知县奏还县治，并移学署。” 壬申，知县吴伯达，“宣德间知县孟舟、林钟，正统间知县张韶，成化间知县杨威、县丞张本厚，相继重修。嘉靖中，分巡副使周绎、给事中钱薇、知县贺梧改建江北澧阳山之麓。” 壬寅，知县谯崇伯复建旧址。癸丑，知县吴世坚改建县东寺坪。隆庆中，知县梁可大改县署官塔坪，学亦从徙焉。万历中，知县李先登改迁城外龙头坪。崇祯中，署县学训叶占荣仍移旧址，建明伦堂。戟门外为“陶屏” 及“敬一亭” ，后毁于兵。

皇清顺治中，知县张超载倡率士民捐资修建。

清溪书院　进士刘甸建。

环溪书院　翰林张充建。

聚奎书院　杨舟建

月川书院　：知县刘长春建。

羊山书院　：朱成文建。

天门书院　：田希哲建。

社学　有三：一在一坊，一在二坊，一在三坊。今俱废。

学田　一。奚元绶置。二十二都民覃棠田种八斗七升，土名七儿湾早谷水田米二斗二升九合，计九坵。

一、置二坊民康琦三都刘家河岸沙坡冈，田种二石，米四斗八升，田六坵。

一、置五都土名杜家庄，田一石二斗一升三合五勺。

一、置六都田家坪康爵门首田二斗，载米三合。一、置二十四都叶自翠，土名“七香坪” ，下则田，四斗，米八升八合。

一、置二十四都民刘圣，土名七香坪，地三块，米七升七合。

一、李先登置都卓大建田种一石五斗，计大田四坵，米三斗八升。土名一坊龙头坪。

一、置丁文奇田一石，计二坵，米二斗三升。土名“二坊” 按察司后。

一、唐文举置一断二十四都叶自奇并黄显富，土名段家洲，地一块五亩三分，米一斗三升七合七勺五抄。

一。杨大明价置关帝祠田。山土名“二都黄土坡” ，田三石五斗，山地一带，屋一所，松树数百株。安乡县儒学　，唐大观间开创于县治东郭。宋庆元中知县刘愚改创今地。元末毁于兵。明洪武中知县吴申，正统中知县钱进，成化间知县柯薰相继创建。明伦堂前列两庑，东曰博文，西曰“约礼。” 两翼为号舍，东西各四。前为戟门，又前为棂星门。“神厨” 、祭器库、省牲所，今已颓废。“范文正书台　” ，明万历中置，今重修。

文溪书院　在县境。解元罗镃创，为“读书之所。” “社学” 一所　在射圃东。

学田　：原额学田一百三十一亩八分八釐，原额地一亩六分，原额塘堰五亩三釐。坐落坊郭、长寿、军牧三处，共派粮五石六斗三升二合。每年除完正赋外，每亩征租谷二斗一升，共田地塘堰租谷二十七石七斗九升。每石折银二钱，共折银五两五钱五分八釐。每奉督学檄行赈给贫生。

永定卫儒学　。明正统八年，遵制同西北诸卫。

设学以教武胄暨兵庶秀制同。县学。原创卫署右，天顺中改于卫署左。嘉靖中守备杨元、隆庆中守备王梦弼相继修建。原制中为正殿，左右为东西庑，前为戟门，又前为棂星门。“进德” 、“修业” 二斋，以及明伦堂、会馔堂、厨库，明末拆毁无存。

皇清康熙二十年，督学蒋永修捐俸修建。

九谿卫儒学　旧在卫署左，明正统中建。成化中，以地隘，迁今址。在城西北隅。中为殿，左右列两庑，前为戟门，又前为棂星门、泮池、库房、瘗坎。西为明伦堂，“兴贤” 、“育才” 二斋以及生徒号房。万历中，相继修建。明末寇毁。

皇清康熙二十三年，守备袁。重建于《卫城》旧址。

大庸所儒学　原未设学附“永定卫庠。”

澧州所儒学　原未设学。其生童应试，俱附《澧庠》。

馀各所俱未载无考